Iż-żieda tal-impjiegi, it-tkabbir u l-investiment jibqgħu l-prijorità ewlenija għall-baġit tal-UE. Il-Kummissjoni qed tkompli fl-isforzi tagħha biex issaħħaħ l-irkupru ekonomiku tal-UE u biex tinvesti fiż-żagħżagħ tagħha u f'dawk li qegħdin ifittxu impjieg, kif ukoll f’negozji ġodda u f’intrapriżi żgħar u ta' daqs medju (small and medium sized enterprises, SMEs). Eżempju tajjeb huwa l-Faċilità ta’ Garanzija ta’ Self permezz tal-programm "COSME" (“Kompetittività tal-intrapriżi u l-intrapriżi ż-żgħar u ta’ daqs medju”) li kompliet tkun ta’ suċċess fl-2016, bis-saħħa wkoll tal-kapaċità addizzjonali ta' rfigħ tar-riskji mill-EFSI. Sal-aħħar tal-2016, iktar minn 143 000 intrapriża żgħar u ta’ daqs medju f’21 pajjiż diġà rċevew finanzjament ta’ iktar minn EUR 5,5 biljun bl-appoġġ tal-programm COSME.

Inqas minn sena u nofs wara li tnieda, il-Fond Ewropew għall-Investimenti Strateġiċi (European Fund for Strategic Investments, EFSI), il-punt tal-qofol tal-Pjan ta' Investiment għall-Ewropa, diġà ta riżultati konkreti. Dan il-Fond kien attiv fit-28 Stati Membri kollha u mmobilizza iktar minn EUR 190 biljun f’investimenti sa nofs Mejju 2017, li huwa iktar minn nofs il-mira ta’ EUR 315-il biljun biex tintlaħaq sa nofs l-2018, f’kontribut lill-irkupru ekonomiku. Fi tmiem l-2016, il-fond ta' garanzija li jkopri l-ħidmiet tal-EFSI li saru mill-grupp tal-BEI kien allokat minn fondi mill-baġit tal-UE u laħħaq il-EUR 1 biljun f'dawn il-kontijiet annwali.

Il-QFP jittraduċi l-prijoritajiet politiċi tal-UE f’termini finanzjarji għal mill-inqas 5 snin. Jiffissa ammonti massimi annwali (limiti massimi) għan-nefqa tal-UE kollha kemm hi u għall-kategoriji prinċipali tal-infiq (intestaturi). Is-somma tal-limiti massimi tal-intestaturi kollha tagħti l-limitu massimu totali ta’ approprjazzjonijiet ta’ impenn.

Barra minn hekk, ir-rapporti finanzjarji kkonsolidati tal-UE huma akkumpanjati minn Analiżi u Diskussjoni tar-Rapport Finanzjarju (‘Financial Statement Discussion and Analysis’ - FSDA), li tiġbor fil-qosor il-bidliet sinifikanti u x-xejriet fir-rapporti finanzjarji u tispjega r-riskji u l-inċertezzi li l-UE ffaċċjat fil-passat u li jeħtieġ li tindirizza fil-ġejjieni.

L-element prinċipali tar-rapportar finanzjarju tal-UE huwa l-Pakkett ta’ Rapportar Finanzjarju Integrat (Integrated Financial Reporting Package, IFRP) tal-UE, li jinkludi l-kontijiet annwali kkonsolidati tal-UE u rapporti oħrajn li jakkumpanjaw il-kontijiet, jiġifieri r-Rapport Annwali dwar il-Ġestjoni u l-Prestazzjoni għall-baġit u r-rapport dwar is-segwitu għall-kwittanza. L-IFRP jipprovdi lill-pubbliku b’ħarsa komprensiva lejn is-sitwazzjoni finanzjarja u operattiva tal-UE kull sena.

(II)Is-self u l-ammonti riċevibbli jiġu riportati bil-kost amortizzat bl-użu tal-metodu tal-imgħax effettiv. Fil-każ ta’ self mogħti fuq fondi meħuda b’self, l-istess rata effettiva tal-imgħax tiġi applikata kemm għall-għoti kif ukoll għat-teħid b’self, minħabba li dan is-self għandu l-karatteristiċi ta’ “operazzjonijiet spalla ma’ spalla” u d-differenzi bejn is-self u l-kundizzjonijiet u l-ammonti tat-teħid b’self mhumiex materjali. Il-kostijiet tat-tranżazzjoni mġarrba mill-UE u mbagħad mitluba lura lill-benefiċjarju tas-self huma direttament rikonoxxuti fir-rapport tal-introjtu.

-Barra minn hekk, minħabba li ma hemm l-ebda tranżazzjoni tas-suq attiv jew tranżazzjonijiet simili li wieħed jista’ jqabbel magħhom, ir-rata tal-imgħax li trid tintuża mill-UE għall-valwazzjoni ġusta tal-operazzjonijiet ta’ għoti b’self tagħha taħt l-EFSM, il-BOP u self simili ieħor, għandha tkun ir-rata tal-imgħax imposta.

Il-valur ġust ta’ assi finanzjarju mar-rikonoxximent inizjali normalment ikun il-prezz tat-tranżazzjoni (jiġifieri l-valur ġust tal-korrispettiv riċevut), sakemm il-valur ġust ta’ dak l-istrument ma jintweriex permezz ta’ tqabbil ma’ tranżazzjonijiet tas-suq kurrenti osservabbli oħrajn fl-istess strument jew abbażi ta’ teknika ta’ valwazzjoni li l-varjabbli tagħha jinkludu biss data minn swieq osservabbli (eż. f’każ ta’ xi kuntratti tad-derivattivi). Madankollu, meta jingħata self fit-tul li ma jkollu ebda imgħax jew imgħax bil-kundizzjonijiet tas-suq, il-valur ġust tiegħu jista’ jkun stmat bħala l-valur preżenti tar-riċevuti ta’ flus kollha fil-ġejjieni skontati billi tintuża r-rata tal-imgħax tas-suq prevalenti għal strument simili bi klassifikazzjoni tal-kreditu simili.

Il-ammonti riċevibbli minn tranżazzjonijiet ta’ skambju jissodisfaw id-definizzjoni ta’ strumenti finanzjarji u, b’hekk, huma kklassifikati bħala self u ammonti riċevibbli u mkejla kif xieraq (ara n-Nota 1.5.5). Id-divulgazzjonijiet fin-noti tal-istrumenti finanzjarji li jikkonċernaw il-ammonti riċevibbli minn tranżazzjonijiet ta’ skambju jinkludu l-introjtu dovut u l-imposti differiti minn tranżazzjonijiet ta’ skambju, minħabba li mhumiex materjali.

Jekk ikun hemm evidenza oġġettiva li ġġarrab telf minn indeboliment fuq self u ammonti riċevibbli jew investimenti miżmuma sal-maturità riportati bil-kost amortizzat, l-ammont tat-telf jitkejjel bħala d-differenza bejn l-ammont riportat tal-assi u l-valur preżenti tal-flussi tal-flus stmati fil-ġejjieni (minbarra t-telf ta’ kreditu futur li ma ġġarrabx) skontati bir-rata effettiva tal-imgħax oriġinali tal-assi finanzjarju. L-ammont riportat tal-assi jitnaqqas u l-ammont tat-telf jiġi rikonoxxut fir-rapport tal-introjtu. Jekk self jew investiment miżmum sal-maturità jkollu rata tal-imgħax varjabbli, ir-rata ta’ skont għall-kejl ta’ kwalunkwe telf minn indeboliment tkun ir-rata effettiva tal-imgħax attwali stabbilita skont il-kuntratt. Il-kalkolu tal-valur preżenti tal-flussi ta’ flus stmati fil-ġejjieni ta’ assi finanzjarju kollateralizzat jirrifletti l-flussi ta’ flus li jistgħu jirriżultaw minn esklużjoni li minnhom jitnaqqsu l-kostijiet għall-kisba u l-bejgħ tal-kollateral, kemm jekk esklużjoni hija probabbli kif ukoll jekk mhijiex. Jekk, f’perjodu sussegwenti, l-ammont tat-telf minn indeboliment jonqos u t-tnaqqis jista’ jkun relatat b’mod oġġettiv ma’ avveniment li jseħħ wara r-rikonoxximent tal-indeboliment, it-telf minn indeboliment rikonoxxut qabel jitreġġa’ lura permezz tar-rapport tal-introjtu.

Attivitajiet operatorji huma l-attivitajiet tal-UE li mhumiex attivitajiet ta’ investiment. Dawn huma l-maġġoranza tal-attivitajiet imwettqa. Self mogħti lill-benefiċjarji (u l-għotjiet b'self relatati, meta applikabbli) mhumiex ikkunsidrati bħala attivitajiet ta’ investiment (jew finanzjament) minħabba li huma parti mill-objettivi ġenerali u għalhekk huma operazzjonijiet ta’ kuljum tal-UE. L-attivitajiet operatorji jinkludu wkoll investimenti bħal fil-Fond Ewropew tal-Investiment (FEI), fil-Bank Ewropew għar-Rikostruzzjoni u l-Iżvilupp (BERŻ) u f’fondi ta’ kapital ta’ riskju. Tabilħaqq, l-għan ta’ dawn l-attivitajiet huwa li jikkontribwixxu sabiex jintlaħqu l-objettivi tal-politika.

Self

Self

Il-Fond ta’ Garanzija għal azzjonijiet esterni

Il-Fond ta’ Garanzija għal azzjonijiet esterni jkopri s-self garantit mill-baġit tal-UE, b’mod partikolari l-operazzjonijiet ta’ self tal-BEI barra l-UE ffinanzjati mir-riżorsi proprji tal-BEI u s-self permezz tal-assistenza makrofinanzjarja (AMF) u self tal-Euratom barra l-UE - ara n-Nota 4.1.1. Huwa strument fit-tul (il-parti mhux kurrenti: EUR 1 946 miljun) ġestit mill-BEI u maħsub biex ikopri kull self inadempjenti garantit mill-UE. Il-Fond huwa mogħni b’pagamenti mill-baġit tal-UE, ir-rikavat minn imgħaxijiet fuq investimenti magħmula mill-assi tal-Fond u l-ammonti rkuprati minn debituri inadempjenti u li għalihom il-Fond kellu jattiva l-garanzija tiegħu. Il-Fond għandu jinżamm fl-ammont immirat li jikkorrispondi għal 9 % tas-selfiet garantiti pendenti fi tmiem is-sena. Id-differenza bejn l-ammont immirat u l-valur tal-assi tal-Fond fi tmiem is-sena għandu jkun kopert mill-baġit tal-UE fis-sena n+2, filwaqt li kwalunkwe surplus jitħallas lura lill-baġit tal-UE.

Fond ta’ Garanzija tal-FEIS

Skont ir-Regolament tal-FEIS, il-Fond ta’ Garanzija tal-FEIS ġie stabbilit biex jipprovdi marġini ta’ likwidità kontra t-telf potenzjali mġarrab mill-BEI b’rabta mal-operazzjonijiet ta’ finanzjament u investiment tiegħu eliġibbli għall-garanzija tal-FEIS tal-UE skont il-Ftehim tal-FEIS - ara n-Nota 4.1.1. Il-Fond ta’ Garanzija tal-FEIS huwa ffinanzjat mill-kontribuzzjonijiet mill-baġit tal-UE. Huwa mogħni wkoll b’redditi fuq ir-riżorsi tal-fond ta’ garanzija investiti, id-dħul riċevut mill-UE bħala rimunerazzjoni għall-garanzija skont il-Ftehim tal-FEIS u l-ammonti rkuprati mill-BEI minn debituri f’kontumaċja fir-rigward tat-talbiet għal ħlasijiet ta’ garanziji preċedenti. Il-fond huwa ġestit mill-Kummissjoni, li hija awtorizzata li tinvesti l-assi tal-Fond ta’ Garanzija tal-FEIS fis-swieq finanzjarji f’konformità mal-prinċipju ta’ ġestjoni finanzjarja tajba skont ir-regoli prudenzjali xierqa. Il-Fond ta’ Garanzija tal-FEIS beda l-operazzjonijiet tiegħu f’April 2016. Huwa se jiġi pprovdut b’mod progressiv u gradwalment jilħaq EUR 8 biljun, jiġifieri 50 % tal-garanzija totali tal-FEIS tal-UE fuq perjodu ta’ żmien li jestendi mill-2016 sal-2022.

STRUMENTI FINANZJARJI FFINANZJATI MILL-BAĠIT TAL-UE

Għal ħarsa ġenerali lejn l-istrumenti finanzjarji kollha ffinanzjati mill-baġit, ara d-Diskussjoni u l-Analiżi tar-Rapport Finanzjarju.

Orizzont 2020

Skont ir-Regolament tal-UE li jistabbilixxi L-Orizzont 2020 — il-Programm Qafas għar-Riċerka u l-Innovazzjoni (2014–2020), strumenti finanzjarji ġodda ġew stabbiliti sabiex jittejjeb l-aċċess għall-finanzjament għall-entitajiet involuti fir-riċerka u l-innovazzjoni (RuI). Dawn l-istrumenti huma: is-servizz ta’ Self u Garanzija InnovFin għar-Riċerka u l-Iżvilupp li taħtu l-Kummissjoni tikkondividi r-riskju finanzjarju relatat ma’ portafoll ta’ operazzjonijiet ġodda ta’ finanzjament li jkun daħal għalihom il-BEI; il-Garanzija InnovFin għall-SMEs inkluża l-Inizjattiva tal-SMEs Strument ta’ Garanzija mingħajr Limitu (SIUGI) - faċilitajiet ta’ garanzija ġestiti mill-FEI li jipprovdu garanziji u kontrogaranziji lill-intermedjarji finanzjarji għall-portafolli ġodda tas-self (skont SIUGI, il-Kummissjoni tikkondividi r-riskju finanzjarju relatat mal-garanzija mogħtija mal-Istati Membri, mal-FEI u mal-BEI); u l-Faċilità tal-Ekwità ta’ InnovFin għar-Riċerka u l-Iżvilupp li tipprevedi investimenti f’fondi ta’ kapital tar-riskju u ġestiti mill-FEI.

Faċilità ta' Finanzjament għall-Kondiviżjoni tar-Riskji

Il-Faċilità ta’ Finanzjament għall-Kondiviżjoni tar-Riskji (RSFF) hija ġestita mill-BEI u l-portafoll ta’ investiment tal-Kummissjoni jintuża biex jipprovdi riskju finanzjarju għas-self u l-garanziji mogħtija mill-BEI għal proġetti ta’ riċerka eliġibbli. B’kollox, baġit tal-UE li jasal sa EUR 1 biljun ġie allokat għall-RSFF fil-QFP 2007–2013. Skont il-QFP 2014–2020, ma hemmx kontribuzzjonijiet baġitarji ġodda previsti għall-RSFF. Ir-riskju globali tal-UE huwa limitat għall-ammont li hija tikkontribwixxi għall-Faċilità.

Il-Faċilità Nikkollegaw l-Ewropa

Skont ir-Regolament (UE) Nru 1316/2013, l-istrument tad-dejn tal-Faċilità Nikkollegaw l-Ewropa (Connecting Europe Facility - CEF) ġie stabbilit bl-għan li jiffaċilita l-aċċess tal-proġetti ta’ infrastruttura għal finanzjament fis-setturi tat-trasport, tat-telekomunikazzjoni u tal-enerġija. Huwa ġestit mill-BEI skont ftehim mal-UE. L-istrument finanzjarju tad-dejn tas-CEF huwa l-kontinwità tal-Istrument ta’ Garanzija fuq is-Self għall-proġetti TEN-T (LGTT) u tal-fażi pilota tal-Inizjattiva tal-Bonds tal-Proġetti (PBI). L-LGTT u l-Portafoll tal-PBI ġew amalgamati fl-istrument finanzjarju tas-CEF b’effett mill-1 ta’ Jannar 2016. Huwa joffri kondiviżjoni tar-riskji għall-finanzjament tad-dejn fil-forma ta’ dejn jew garanzija superjuri u subordinat(a), kif ukoll appoġġ għall-bonds tal-proġetti.

Bidu tal-ETF

Dawn l-istrumenti ta' ekwità li kienu ffinanzjati mill-programm ta' Tkabbir u Impjiegi, il-programm MAP, il-programm CIP u l-Proġett Pilota tat-Trasferiment tat-Teknoloġija, li hu l-fiduċjarju tagħhom l-FEI, jagħtu l-appoġġ għall-ħolqien u l-finanzjament tal-SMEs ġodda billi jinvestu f’fondi ta’ kapital ta’ riskju speċjalizzati.

26.Assi finanzjarji skont il-valur ġust permezz ta’ surplus jew defiċit

EUR miljuni 31.12.2016 31.12.2015 Stadju ta’ riċeviment tal-ammont nozzjonali Stadju ta’ pagament tal-ammont nozzjonali Valur ġust Stadju ta’ riċeviment tal-ammont nozzjonali Stadju ta’ pagament tal-ammont nozzjonali Valur ġust Kuntratt forward

f’munita barranija 50 (50) 0 — — —

Fl-2016, l-UE daħlet f’żewġ kuntratti forward f’munita barranija sabiex tiħħeġġja r-riskju tal-kambju relatat mat-titoli tad-dejn denominati f’USD miżmuma fil-Fond ta’ Garanzija tal-FEIS. Skont dawn il-kuntratti forward tal-munita, l-UE għandha twassal l-ammont nozzjonali miftiehem kuntrattwalment f’munita barranija (‘stadju ta’ pagament’) u tirċievi l-ammont nozzjonali f’EUR (‘stadju ta’ riċeviment’) fid-data tal-maturità. Dawn il-kuntratti derivattivi jitkejlu skont il-valur ġust fid-data tal-karta bilanċjali u huma kklassifikati bħala assi jew obbligazzjonijiet finanzjarji skont il-valur ġust permezz ta’ surplus jew defiċit skont jekk il-valur ġust tagħhom huwiex pożittiv jew negattiv. Fil-31 ta’ Diċembru 2016, kuntratt forward wieħed f’munita barranija, b’ammont nozzjonali ta’ EUR 50 miljun, irriżulta f’valur ġust pożittiv ta’ EUR 0,5 miljun u kien rikonoxxut taħt l-assi finanzjarji. Il-kuntratt l-ieħor, għall-ammont nozzjonali ta’ EUR 101 miljun, irriżulta f’valur ġust negattiv u bħala tali kien rikonoxxut bħala obbligazzjoni finanzjarja - ara n-Nota 2.11.2.